CELEX: C2005/031/48
Language: sl
Date: 2005-02-05 00:00:00
Title: Zadeva T-430/04: Tožba Nomura Principal Investment plc in Nomura International plc proti Komisiji Evropskih skupnosti, vložena dne 25. oktobra 2004

5.2.2005   
            
            
               SL
            
            
               Uradni list Evropske unije
            
            
               C 31/25
            
         Tožba Nomura Principal Investment plc in Nomura International plc proti Komisiji Evropskih skupnosti, vložena dne 25. oktobra 2004
   (Zadeva T-430/04)
   (2005/C 31/48)
   Jezik postopka: angleščina
   Družbi Nomura Principal Investment plc in Nomura International plc, obe s sedežem v Londonu (Združeno kraljestvo), ki ju zastopajo C.-D. Ehlermann, F. Louis, A. Vallery, G. A. Gutermuth in C. Duvernoy, lawyers, sta dne 25. oktobra 2004 na Sodišče prve stopnje Evropskih skupnosti vložili tožbo proti Komisiji Evropskih skupnosti.
   Tožeči stranki Sodišču prve stopnje predlagata, naj:
   
               —
            
            
               razglasi za nično odločbo Komisije z dne 14. julija 2004 v zadevi državnih pomoči št. CZ 46/2003 – Češka republika (Investiÿní a poštovní banka, a.s.);
            
         
               —
            
            
               toženi stranki naloži plačilo stroškov postopkov.
            
         Tožbeni razlogi in bistvene navedbe
   Komisija je sprejela izpodijano odločbo na podlagi postopka iz Poglavja 3 Priloge IV Pristopne pogodbe k Evropski uniji, za pregled ukrepov državne pomoči, ki so jih nove države članice sprejele pred njihovim pristopom in o katerih so njihovi organi obvestili Komisijo pred 1. majem 2004. Izpodbijana odločba določa, da se predpristopni ukrepi pomoči, ki jih je Češka republika odobrila češki banki Ceskoslovenska obchodni banka („CSOB“), ne „izvajajo po pristopu“ v smislu Poglavja 3 Priloge IV Pristopne pogodbe in zatorej niso predmet pregleda Komisije glede vsebinske skladnosti s pravili državne pomoči Evropske unije.
   Tožeči stranki navajata, da bi bilo treba to odločbo razglasiti za nično iz razloga, ker se zadevni češki ukrepi pomoči izvajajo po pristopu. Tožeča stranke meni, da izpodbijana odločba krši Poglavje 3 Priloge IV Pristopne pogodbe, člen 253 ES, člen 88 ES in Uredbo 659/1999 (1) z uporabo nepravilne razlage „ukrepov, ki se še vedno uporabljajo“ po pristopu.
   Tožeča stranka nadalje zatrjuje, da je Komisija s sprejemom izpodbijane odločbe s kršitvijo Poglavja 3 Priloge IV Pristopne pogodbe in člena 88 ES zlorabila svoja pooblastila s ponovno opredelitvijo „ukrepov, ki se še vedno uporabljajo“, da bi se izognila pregledu ukrepa, ki ga je sprejela država pristopnica, ki bi sicer spadal v prvotno definicijo tega pravnega pojma s strani Komisije.
   Tožeča stranka tudi zatrjuje, da je Komisija napačno uporabila pravo iz Poglavja 3 Priloge IV Pristopne pogodbe in člena 88 ES s tem, da ni začela z uradnim preiskovalnim postopkom navkljub trajajočim odprtim in nerešenim dejanskim vprašanjem in številnim dvomom, kar zadeva zakonitost priglašenih ukrepov. Prav tako je zmotno uporabila pravo z nepravilno uporabo svoje lastne definicije popristopne uporabljivosti predpristopnih ukrepov pomoči, ki jih je Češka republika odobrila za zavarovanje procesnega tveganja in drugih zahtevkov Češke nacionalne banke do CSOB. Končno, je storila pravno in dejansko napako s tem, da ni natančno raziskala dejstev, ki se nanašajo na ukrepe pomoči Češke republike CSOB.
   
      (1)  Uredba Sveta (ES) 659/1999 z dne 22. marca 1999 ki predpisuje natančna pravila za uporabo člena 93 Pogodbe o ustanovitvi Evropske skupnosti, UL z dne 27.3.1999, L 83, str. 1.